
VLÁDNY NÁVRH 
ZÁKON

z .... 2026,
ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov 
Národná rada Slovenskej republiky sa uzniesla na tomto zákone:
Čl. I 
Zákon Národnej rady Slovenskej republiky č. 152/1995 Z. z. o potravinách v znení zákona Národnej rady Slovenskej republiky č. 290/1996 Z. z., zákona č. 470/2000 Z. z., zákona č. 553/2001 Z. z., zákona č. 23/2002 Z. z., zákona č. 450/2002 Z. z., zákona č. 472/2003 Z. z., zákona č. 546/2004 Z. z., zákona č. 195/2007 Z. z., zákona č. 318/2009 Z. z., zákona č. 114/2010 Z. z., zákona č. 349/2011 Z. z., zákona č. 459/2012 Z. z., zákona č. 42/2013 Z. z., zákona č. 36/2014 Z. z., zákona č. 101/2014 Z. z., zákona č. 30/2015 Z. z., zákona č. 376/2016 Z. z., zákona č. 91/2019 Z. z., zákona č. 303/2019 Z. z., zákona č. 478/2019 Z. z., zákona č. 198/2020 Z. z., zákona č. 69/2021 Z. z., zákona č. 83/2021 Z. z., zákona č. 211/2022 Z. z., zákona č. 257/2022 Z. z., zákona č. 251/2024 Z. z. a zákona č. 307/2025 Z. z. sa mení a dopĺňa takto:
1. § 2 sa dopĺňa písmenom f), ktoré znie:
„f) pokrmom kuchynsky upravená potravina v zariadení spoločného stravovania upravená tepelnou úpravou, bez tepelnej úpravy alebo upravená iným spôsobom tak, aby mohla byť podaná konečnému spotrebiteľovi na konzumáciu priamo alebo po ohreve.“.
2. V § 3 ods. 1 písm. c) sa nad slovo „potraviny,“ umiestňuje odkaz 1ada. 
Poznámka pod čiarou k odkazu 1ada znie: 
„1ada) Čl. 2 bod 6 nariadenia (ES) č. 1829/2003 Európskeho parlamentu a Rady z 22. septembra 2003 o geneticky modifikovaných potravinách a krmivách (Mimoriadne vydanie Ú. v. EÚ, kap. 13/zv. 32; Ú. v. EÚ L 268, 18.10.2003) v platnom znení.“.
3. V § 3 ods. 2 písm. c) sa nad slovo „potravinami,“ umiestňuje odkaz 1fa.
Poznámka pod čiarou k odkazu 1fa znie:
„1fa) Čl. 1 ods. 2 nariadenia Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (Ú. v. EÚ L 338, 13. 11. 2004) v platnom znení.“.
4. V § 5 ods. 1 sa nad slová „prídavných látok“ umiestňuje odkaz 3a.
Poznámka pod čiarou k odkazu 3a znie:
„3a) Čl. 3 ods. 2 písm. a) nariadenia Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008) v platnom znení.“.
5. Poznámky pod čiarou k odkazom 8aa, 8g a 9aag znejú:
„8aa) Čl. 3 ods. 2 písm. a) nariadenia Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (Ú. v. EÚ L 327, 11.12.2015) v platnom znení.
8g) Nariadenie (ES) č. 1935/2004 v platnom znení.
9aag) § 19 ods. 1 a 2 a § 26 ods. 3 alebo § 27 ods. 2 zákona č. 53/2023 Z. z. o akreditácii orgánov posudzovania zhody.“.
6. V § 23 odseky 1 a 2 znejú:
„(1) Štátna veterinárna a potravinová správa a regionálna veterinárna a potravinová správa vykonávajú úradnú kontrolu17aa)
a) výroby, manipulovania a umiestnenia na trh
1. potravín živočíšneho pôvodu, potravín rastlinného pôvodu, nápojov, pekárskeho droždia, jedlých húb a jedlých rias okrem
1a. výživových doplnkov, počiatočnej dojčenskej výživy, následnej dojčenskej výživy, potravín spracovaných na báze obilnín, detských potravín, nápojov na báze mlieka a podobných výrobkov určených pre malé deti, potravín na osobitné lekárske účely, celkovej náhrady stravy na účely regulácie hmotnosti a potravín ošetrených ionizujúcim žiarením,
1b.  prírodnej minerálnej vody, pramenitej vody a pitnej vody v spotrebiteľskom balení vrátane ľadu určeného na ľudskú spotrebu,
1c. ich výroby, manipulovania a umiestnenia na trh v zariadeniach spoločného stravovania a prevádzkarňach podľa odseku 2 písm. b),
1d. umiestnenia na trh potravín v priestoroch, zariadeniach a prevádzkarňach podľa odseku 2 písm. c),
1e. prepravy pokrmov alebo iných potravín zo zariadení, prevádzkarní a priestorov podľa odseku 2 písm. b) alebo písm. c),
1f. nebalených potravín a nebalených nápojov umiestnených na trh formou predajných automatov, ak piaty bod neustanovuje inak,
2. produktov poľnohospodárskej prvovýroby17ab) určených na ľudskú spotrebu,
3. malých množstiev prvotných produktov,9aaab)
4. potravín a poľnohospodárskych produktov označených podľa § 9a a 9b okrem výroby, manipulovania a umiestnenia na trh potravín podľa odseku 2 písm. a) prvého bodu až šiesteho bodu a písm. e), f), k) a m) a potravín v zariadeniach, prevádzkarňach a priestoroch podľa odseku 2 písm. b) a c),
5. nebaleného mlieka formou predajných automatov okrem manipulovania s ním a jeho umiestnenia na trh v zariadeniach spoločného stravovania a prevádzkarňach podľa odseku 2 písm. b) a umiestnenia na trh v priestoroch, zariadeniach a prevádzkarňach podľa odseku 2 písm. c),
6. pitnej vody vrátane ľadu určeného na ľudskú spotrebu v potravinách alebo použitej pri výrobe potravín okrem
6a. pitnej vody v spotrebiteľskom balení vrátane ľadu určeného na ľudskú spotrebu podľa odseku 2 písm. a) šiesteho bodu,
6b. jej výroby, manipulovania a umiestnenia na trh v zariadeniach spoločného stravovania a prevádzkarňach podľa odseku 2 písm. b) a umiestnenia na trh v priestoroch, zariadeniach a prevádzkarňach podľa odseku 2 písm. c),
6c. používania pitnej vody pri výrobe potravín v zariadeniach, prevádzkarňach a priestoroch podľa odseku 2 písm. b), pitnej vody v potravinách podľa odseku 2 písm. a) prvého bodu až šiesteho bodu a písm. e), f), k) a m), pitnej vody v potravinách v zariadeniach, prevádzkarňach a priestoroch podľa odseku 2 písm. b) alebo písm. c) a používania pitnej vody pri výrobe potravín podľa odseku 2 písm. a) prvého bodu až šiesteho bodu a písm. e) a f),
7. prídavných látok, aróm,17ac) enzýmov,17ad) extrakčných rozpúšťadiel, pridaných vitamínov, minerálnych látok a niektorých iných látok17ae) v potravinách alebo použitých pri výrobe potravín okrem
7a. výroby prídavných látok, aróm a enzýmov, extrakčných rozpúšťadiel, pridaných vitamínov, minerálnych látok a niektorých iných látok,
7b. výroby, manipulovania a umiestnenia na trh prídavných látok, aróm a enzýmov určených na predaj konečnému spotrebiteľovi,
7c. umiestnenia na trh a manipulovania s prídavnými látkami, arómami, enzýmami, extrakčnými rozpúšťadlami, pridanými vitamínmi, minerálnymi látkami a niektorými inými látkami podľa odseku 2 písm. g),
8. jedlej soli a jedlej soli v potravinách alebo použitej pri výrobe potravín okrem používania, manipulovania a umiestnenia na trh jedlej soli podľa odseku 2 písm. h),
9. geneticky modifikovaných potravín okrem používania, manipulovania a umiestnenia na trh geneticky modifikovaných potravín podľa odseku 2 písm. i),
10. nových potravín a tradičných potravín z tretích krajín17af) okrem používania, manipulovania a umiestnenia na trh nových potravín vrátane tradičných potravín z tretích krajín podľa odseku 2 písm. j),
11. balených potravín a balených nápojov prostredníctvom predajných automatov alebo v maloobchodnej prevádzke s väčšinovým predajom iného tovaru ako potraviny alebo poskytujúcej služby okrem
11a. výživových doplnkov, počiatočnej dojčenskej výživy, následnej dojčenskej výživy, potravín spracovaných na báze obilnín, detských potravín, nápojov na báze mlieka a podobných výrobkov určených pre malé deti, potravín na osobitné lekárske účely, celkovej náhrady stravy na účely regulácie hmotnosti a potravín ošetrených ionizujúcim žiarením,
11b. prírodnej minerálnej vody, pramenitej vody a pitnej vody v spotrebiteľskom balení vrátane ľadu určeného na ľudskú spotrebu,
11c. ich výroby, manipulovania a umiestnenia na trh v zariadeniach spoločného stravovania a prevádzkarňach podľa odseku 2 písm. b),
11d. ich umiestnenia na trh v priestoroch, zariadeniach a prevádzkarňach podľa odseku 2 písm. c),
11e. prídavných látok, aróm a enzýmov určených na predaj konečnému spotrebiteľovi,
b) stárenia liehovín.17ag)
(2) Úrad verejného zdravotníctva a regionálny úrad verejného zdravotníctva vykonávajú úradnú kontrolu
a) výroby, manipulovania a umiestnenia na trh
1. výživových doplnkov,
2. počiatočnej dojčenskej výživy, následnej dojčenskej výživy, potravín spracovaných na báze obilnín, detských potravín, nápojov na báze mlieka a podobných výrobkov určených pre malé deti,
3. potravín na osobitné lekárske účely,
4. celkovej náhrady stravy na účely regulácie hmotnosti,
5. potravín ošetrených ionizujúcim žiarením,
6. prírodnej minerálnej vody, pramenitej vody a pitnej vody v spotrebiteľskom balení vrátane ľadu určeného na ľudskú spotrebu,
7. materiálov a predmetov prichádzajúcich pri výrobe potravín do styku s potravinami,
b) výroby, manipulovania a umiestnenia na trh v zariadeniach spoločného stravovania a prevádzkarňach s výrobou alebo skladovaním potravín, ktoré sú neoddeliteľnou súčasťou zariadení spoločného stravovania, 
1. pokrmov a iných potravín živočíšneho pôvodu a rastlinného pôvodu, 
2. nápojov, 
3. pekárskeho droždia, 
4. jedlých húb, 
5. jedlých rias, 
6. ľadu určeného na ľudskú spotrebu, 
7. potravín a poľnohospodárskych produktov označených podľa § 9a a 9b,
c) umiestnenia na trh potravín v priestoroch lekární, priestoroch zariadení pre deti do šiestich rokov veku, priestoroch škôl, školských zariadení, vysokých škôl, zariadeniach sociálnych služieb, zariadeniach sociálnoprávnej ochrany detí a sociálnej kurately, zdravotníckych zariadeniach, maloobchodných prevádzkarňach s väčšinovým predajom drogistického tovaru, maloobchodných prevádzkarňach s väčšinovým predajom výživových doplnkov a potravín s pridanými vitamínmi, minerálnymi látkami a niektorými inými látkami a prevádzkarňach s výrobou potravín podľa písmena a) prvého bodu až šiesteho bodu a písmen e) a f), vrátane ich umiestnenia formou predajných automatov v týchto priestoroch, zariadeniach a prevádzkarňach,
d) používania pitnej vody pri výrobe potravín v zariadeniach, prevádzkarňach a priestoroch podľa písmena b), pitnej vody v potravinách podľa písmena a) prvého bodu až šiesteho bodu a písmen e), f), k) a m), pitnej vody v potravinách v zariadeniach, prevádzkarňach a priestoroch podľa písmena b) alebo písmena c) a používania pitnej vody pri výrobe potravín podľa písmena a) prvého bodu až šiesteho bodu a písmen e) a f),
e) výroby prídavných látok, aróm a enzýmov, extrakčných rozpúšťadiel, pridaných vitamínov, minerálnych látok a niektorých iných látok,
f) výroby, manipulovania a umiestnenia na trh prídavných látok, aróm a enzýmov určených na predaj konečnému spotrebiteľovi,
g) umiestnenia na trh a manipulovania s prídavnými látkami, arómami, enzýmami, extrakčnými rozpúšťadlami, pridanými vitamínmi, minerálnymi látkami a niektorými inými látkami, ktoré nie sú zložkou potravín, prídavných látok, aróm, enzýmov, extrakčných rozpúšťadiel, pridaných vitamínov, minerálnych látok a niektorých iných látok v potravinách podľa písmena a) prvého bodu až šiesteho bodu a písmen e), f), k) a m) v potravinách v zariadeniach, prevádzkarňach a priestoroch podľa písmena b) alebo písmena c) alebo použitých pri výrobe potravín v zariadeniach, prevádzkarňach a priestoroch podľa písmena b),
h) používania jedlej soli pri výrobe potravín v zariadeniach, prevádzkarňach a priestoroch podľa písmena b), jedlej soli v potravinách podľa písmena a) prvého bodu až šiesteho bodu a písmen e), f), k) a m), jedlej soli v potravinách v zariadeniach, prevádzkarňach a priestoroch podľa písmena b) alebo písmena c), používania jedlej soli pri výrobe potravín podľa písmen a) prvého bodu až šiesteho bodu a jedlej soli určenej na predaj konečnému spotrebiteľovi v zariadeniach, prevádzkarňach a priestoroch podľa písmena b) alebo písmena c),
i) používania geneticky modifikovaných potravín pri výrobe potravín v zariadeniach, prevádzkarňach a priestoroch podľa písmena b), geneticky modifikovaných potravín v potravinách podľa písmena a) prvého bodu až šiesteho bodu a písmen e), f), k) a m), geneticky modifikovaných potravín v potravinách v zariadeniach, prevádzkarňach a priestoroch podľa písmena b) alebo písmena c) a používania geneticky modifikovaných potravín pri výrobe potravín podľa písmena a) prvého bodu až šiesteho bodu a písmen e) a f),
j) používania nových potravín vrátane tradičných potravín z tretích krajín pri výrobe potravín v zariadeniach, prevádzkarňach a priestoroch podľa písmena b), nových potravín vrátane tradičných potravín z tretích krajín v potravinách podľa písmena a) prvého bodu až šiesteho bodu a písmen e), f), k) a m), nových potravín vrátane tradičných potravín z tretích krajín v potravinách v zariadeniach, prevádzkarňach a priestoroch podľa písmena b) alebo písmena c) a používania nových potravín vrátane tradičných potravín z tretích krajín pri výrobe potravín podľa písmena a) prvého bodu až šiesteho bodu a písmen e) a f),
k) prepravy pokrmov alebo iných potravín zo zariadení, prevádzkarní a priestorov podľa písmena b) alebo písmena c),
l) používania zdrojov ionizujúceho žiarenia na ošetrenie potravín ionizujúcim žiarením17ah) a dodržiavania zákazu pridávania rádioaktívnych látok pri výrobe a spracovaní potravín,17ai)
m) nebalených potravín a nebalených nápojov umiestnených na trh formou predajných automatov.“.
Poznámky pod čiarou k odkazom 17ab až 17ai znejú:
„17ab) Čl. 2 ods. 1 písm. b) nariadenia (ES) č. 852/2004 v platnom znení. 
17ac) Čl. 3 ods. 2 písm. a) nariadenia Európskeho parlamentu a Rady (ES) č. 1334/2008 zo 16. decembra 2008 o arómach a určitých zložkách potravín s aromatickými vlastnosťami na použitie v potravinách a o zmene a doplnení nariadenia Rady (EHS) č. 1601/91, nariadení (ES) č. 2232/96 a (ES) č. 110/2008 a smernice 2000/13/ES (Ú. v. EÚ L 354, 31.12.2008) v platnom znení.
17ad) Čl. 3 ods. 2 písm. a) nariadenia Európskeho parlamentu a Rady (ES) č. 1332/2008 zo 16. decembra 2008 o potravinárskych enzýmoch, ktorým sa mení a dopĺňa smernica Rady 83/417/EHS, nariadenie Rady (ES) č. 1493/1999, smernica 2000/13/ES, smernica Rady 2001/112/ES a nariadenie (ES) č. 258/97 (Ú. v. EÚ L 354, 31.12.2008) v platnom znení.
17ae) Nariadenie Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (Ú. v. EÚ L 404, 30.12.2006) v platnom znení.
17af) Čl. 3 ods. 2 písm. c) nariadenia (EÚ) 2015/2283 v platnom znení.
17ag) Čl. 13 ods. 6 nariadenia Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (Ú. v. EÚ L 130, 17.5.2019) v platnom znení.
17ah) § 28 zákona č. 87/2018 Z. z. o radiačnej ochrane a o zmene a doplnení niektorých zákonov v znení zákona č. 119/2023 Z. z.
17ai) § 34 ods. 1 zákona č. 87/2018 Z. z.“.
7. V poznámke pod čiarou k odkazu 24a sa citácia „nariadenie Európskeho parlamentu a Rady č. 1829/2003 z 22. septembra 2003 o geneticky modifikovaných potravinách a krmovinách (Mimoriadne vydanie Ú. v. EÚ, kap. 13/zv. 32)“ nahrádza citáciou „nariadenie (ES) č. 1829/2003 v platnom znení“.
8. Za § 31ak sa vkladá § 31al, ktorý vrátane nadpisu znie:
„§ 31al
Prechodné ustanovenia k úpravám účinným od 1. novembra 2026
(1) Úradnú kontrolu, ktorá sa začala a neskončila do 31. októbra 2026, dokončí orgán štátnej správy, ktorý ju začal podľa tohto zákona v znení účinnom do 31. októbra 2026.
(2) Konanie o uložení opatrenia podľa § 19, ktoré sa začalo a právoplatne neskončilo 
do 31. októbra 2026, dokončí orgán štátnej správy, ktorý ho začal podľa tohto zákona v znení účinnom do 31. októbra 2026.
(3) Úkony podľa § 20a súvisiace s kontrolným nákupom vykonaným do 31. októbra 2026, vykoná orgán štátnej správy, ktorý vykonal kontrolný nákup. 
(4) Konanie o uložení pokuty podľa § 28 alebo § 29, ktoré sa začalo a právoplatne neskončilo do 31. októbra 2026, dokončí orgán štátnej správy, ktorý ho začal podľa tohto zákona v znení účinnom do 31. októbra 2026.
(5) Konanie o uložení pokuty za nesplnenie opatrenia uloženého podľa § 19 do 31. októbra 2026 začne orgán štátnej správy, ktorý opatrenie uložil; to platí aj pre opatrenie uložené v konaní dokončenom podľa odseku 2.“.
Čl. II 
Tento zákon nadobúda účinnosť 1. novembra 2026.

